**Ministru kabineta noteikumu projekta** **„Grozījumi Ministru kabineta 2014.gada 30.septembra noteikumos Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5.panta septītā, astotā un devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Tā kā ir stājusies spēkā Komisijas 2014.gada 16.decembra Regula (ES) Nr.1388/2014, ar ko konkrētas atbalsta kategorijas uzņēmumiem, kuri nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (turpmāk – Regula 1388/2014), ir nepieciešams papildināt Ministru kabineta 2014.gada 30.septembra noteikumu Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā” (turpmāk – noteikumi Nr. 599) 2.punktu, norādot atsauci uz šo regulu.  2. Lai nodrošinātu atsevišķu normu attiecināmību uz Eiropas Jūrlietu un zivsaimniecības fonda (turpmāk – EJZF) ieviešanu, noteikumos Nr.599 ir jāietver atsauce uz:   * Eiropas Parlamenta un Padomes 2013.gada 17.decembra Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013); * Eiropas Parlamenta un Padomes (ES) 2014.gada 15.maija Regulai Nr.508/2014 par Eiropas Jūrlietu un zivsaimniecības fondu (EJZF) un ar ko atceļ Padomes Regulas (EK) Nr.2328/2003, (EK) Nr.861/2006, (EK) Nr.1198/2006 un (EK) Nr. 91/2007 un Eiropas Parlamenta un Padomes Regulu (ES) Nr.1255/2011 (turpmāk – Regula Nr.508/2014).   3. Saskaņā ar Komisijas 2014.gada 6.augusta Īstenošanas regulu (ES) Nr.908/2014, ar ko paredz noteikumus par to, kā Eiropas Parlamenta un Padomes Regulas (ES) Nr.1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību, (turpmāk – Regula Nr. 908/2014) 59.pantu un Eiropas Parlamenta un Padomes 2013.gada 17.decembra Regulas (ES) Nr.1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr.352/78, (EK) Nr.165/94, (EK) Nr.2799/98, (EK) Nr.814/2000, (EK) Nr.1290/2005 un (EK) Nr.485/2008 atcelšanu (turpmāk – Regula Nr.1306/2013) 111.pantu dalībvalstij ir jānodrošina atbalsta saņēmēju ikgadēja publiskošana, ievērojot publiskošanas nosacījumus un termiņus, t.i., informācija publicējama katru gadu līdz 31.maijam attiecībā uz iepriekšējo finanšu gadu, informācijai jābūt pieejamai divus gadus no sākotnējās publicēšanas datuma u.c.  4. Ievērojot Regulas Nr.508/2014 119.panta 2.punktu un V pielikumu, dalībvalstīm ir pienākums publiskot informāciju par darbībām (projektiem), kas apstiprinātas EJZF darbības programmā. Atbilstoši šim nosacījumam noteikumi Nr.599 tiek papildināti ar 24.1 punktu.  5. Lai nodrošinātu vienotu pieeju Eiropas Lauksaimniecības fonda lauku attīstībai (turpmāk – ELFLA) un EJZF ieviešanā, kā arī ELFLA un EJZF efektīvāku ieviešanu, uzraudzību un novērtēšanu, ierosinātie grozījumi paredz atbalsta saņēmēju publiskošanu arī saistībā ar EJZF (papildus 508/2014 119.panta 2.punktā minētajai publiskošanai), ievērojot Regulā Nr.908/2014 un Regulā Nr.1306/2013 minētos nosacījumus.  6. Saskaņā ar regulas Nr.1303/2013 54.panta 3.punktu, ELFLA un EJZF programmas ir jānovērtē iekšējiem vai ārējiem ekspertiem, kuri ir funkcionāli neatkarīgi no iestādēm, kas ir atbildīgas par programmas īstenošanu. Ievērojot šo nosacījumu, ir jāizdara grozījumi noteikumos Nr.599, paredzot, ka novērtētāji (Latvijas Valsts agrārās ekonomikas institūta pārstāvji) ELFLA un EJZF darbības programmu uzraudzības komitejā piedalās ar padomdevēja tiesībām.  7. Kultūrpolitikas pamatnostādnēs 2014.–2020.gadam noteikts, ka viens no stratēģiskajiem mērķiem ir "veicināt lokālajā kultūrā un radošumā balstītu reģionālo izaugsmi un kvalitatīvas dzīves telpas attīstību, nodrošinot kvalitatīvu un daudzveidīgu kultūras pakalpojumu pieejamību ikvienam iedzīvotājam". Tas saistās arī ar Latvijas Lauku attīstības programmā 2014.–2020.gadam (turpmāk – LAP) mērķiem un atbalsta pasākumiem (ELFLA). Lai nodrošinātu atbalsta pasākumu papildinātību, sinerģiju, demarkāciju, ievērojot arī Kultūras ministrijas ierosinājumu, noteikumos Nr.599 jāizdara grozījumi, nosakot, ka LAP uzraudzības komitejas sastāvā ir iekļauts arī Kultūras ministrijas pārstāvis.  8. Zemkopības ministrija ir izveidojusi Lauksaimnieku nevalstisko organizāciju konsultatīvo padomi (turpmāk – Padome), kas ir konsultatīva un koordinējoša institūcija, kuras darbības mērķis ir uzņemties kopēju atbildību par lauksaimniecības un lauku attīstību, kā arī veicināt līdzsvarotas un ilgtspējīgas lauksaimniecības nozares politikas veidošanu un īstenošanu. Padomes sastāvā ir deviņas nevalstiskās organizācijas, zemkopības ministrs un Zemkopības ministrijas valsts sekretārs. Noteikumu Nr.599 33.14.apakšpunktā ir noteikts, ka LAP uzraudzības komitejas sastāvā iekļauj vienpadsmit Lauksaimnieku konsultatīvās padomes pārstāvju, taču Padomes sastāvs var mainīties. Tāpēc, lai samazinātu administratīvo slogu un pēc izmaiņām Padomes sastāvā nebūtu jāizdara grozījumi noteikumos Nr.599, noteikumu projektā ir jāparedz, ka LAP uzraudzības komitejas sastāvā tiek iekļauti lauksaimnieku nevalstisko organizāciju konsultatīvās padomes nevalstisko organizāciju pārstāvji, nenorādot to skaitu. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grozījumi noteikumos Nr.599 attiecas uz administrējošām iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumos Nr.599 precizējot LAP uzraudzības komitejas sastāvu un svītrojot Padomes pārstāvju skaitu, turpmāk, mainoties Padomes sastāvam nebūs jāizdara grozījumi noteikumos Nr.599, un līdz ar to tiek samazināts administratīvais slogs. |
| 3. | Administratīvo izmaksu monetārs novērtējums | Tā kā grozījumi noteikumos Nr.599 attiecas uz administrējošām iestādēm, tie lauksaimniekiem neradīs papildu administratīvās izmaksas. Lauku atbalsta dienests informāciju publiskos, izmantojot esošos budžeta līdzekļus. |
| 4. | Cita informācija | Nav. |

 III un IV sadaļa – projekts šo jomu neskar.

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Grozījumi noteikumos Nr.599 ir sagatavoti, pamatojoties uz Regulu Nr. 1303/2013, Regulu Nr. 508/2014, Regulu Nr. 908/2014 un Regulu Nr. 1388/2014. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Regula Nr. 1303/2013, Nr. 908/2014, Nr.1388/2014, Nr.702/2014 un Nr. 508/2014 | | | | |
| A | B | | C | | D |
| Regulas Nr. 908/2014 59. panta 1., 2. un 3.punkts | 3.punkts | | Ieviests pilnībā | | Saistībā ar EJZF ES tiesību aktā nav paredzētas norādes attiecībā uz atbalsta saņēmēju publiskošanu, taču, lai dalībvalstī tiktu ievērota vienota pieeja un pēctecība ES fondu apguvē, ELFLA un ELGF noteiktie publiskošanas pamatprincipi ir piemēroti arī EJZF. |
| Regulas Nr.508/2014 119. panta 2.punkts | 4. punkts | | Ieviests pilnībā. | | Neparedz stingrākas prasības kā ES tiesību normas. |
| Regulas Nr.508/2014 78.panta 1.punkts | 5.punkts | | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1303/2013 47., 48. un 49.pants | 6.punkts | | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1303/2013 54. panta 3.punkts | 6.punkts | | Ieviests pilnībā. | | Neparedz stingrākas prasības kā ES tiesību normas |
| Regulas Nr.508/2014 113. pants | 8.punkts | | Ieviests pilnībā. | | Neparedz stingrākas prasības kā ES tiesību normas. |
| Regulas Nr.1388/2014 3.panta piektā daļa | 10.punkts | | Ieviests pilnībā. | | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | | |
| Cita informācija | Nav. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Nav | | | |
| A | | B | | C | |
| - | | - | | - | |
|  | |  | |  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par grozījumiem noteikumos Nr.599 tiks ievietota Zemkopības ministrijas nozares portālā. |
| 2. | Sabiedrības līdzdalība projekta izstrādē | Nav nepieciešama. |
| 3. | Sabiedrības līdzdalības rezultāti | Neattiecas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauku atbalsta dienests publiskos informāciju par atbalsta saņēmējiem un apstiprinātajiem projektiem. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

20.05.2015. 11:31

1341

Lāce

67878639, Ilze.Lace@zm.gov.lv